अभियांत्रिकी महाविद्यालय में अशैक्षणिक कार्मिकों को नियमित नियुक्ति देने का मामला विधानसभा में
मसूदा विधायक सुशील कंवर पलाड़ा ने उठाया मुद्दा
अजमेर|जोधपुरके जयनारायण व्यास विश्वविद्यालय में हुए भर्ती घोटाले के बाद अब अजमेर के राजकीय अभियांत्रिकी महाविद्यालय, राजकीय महिला अभियांत्रिकी महाविद्यालय में भर्तियों की गूंज विधानसभा में गूंजी है। अजमेर जिले के मसूदा विधानसभा क्षेत्र की विधायक सुशील कंवर पलाड़ा ने अशैक्षणिक कर्मचारियों को नियमित नियुक्तियां देने का मामला विधानसभा में उठाते हुए सवाल-जवाब किए हैं। पलाड़ा के इन सवालों से अभियांत्रिकी महाविद्यालय प्रशासन में हड़कंप मचा हुआ है। उन्होंने अजमेर के अलावा राजकीय अभियांत्रिकी महाविद्यालय झालावाड़ में की गई नियुक्तियों का मामला भी उठाया है।
विधायक पलाड़ा ने इन तीनों अभियांत्रिकी महाविद्यालयों में तीन साल में हुई नियुक्तियों की गई कार्रवाई का ब्यौरा मांगा है। उन्होंने सवाल किया कि अजमेर की दोनों झालावाड़ की राजकीय अभियांत्रिकी महाविद्यालय में वर्ष 2011-12, 2012-13 2013-14 में महाविद्यालयवार किन-किन शैक्षणिक अशैक्षणिक कर्मचारियों को नियमित नियुक्तियां प्रदान की गई? महाविद्यालयवार विज्ञापन की प्रति, भर्ती की शर्तें नियुक्ति तिथि भी उपलब्ध कराएं। क्या उक्त भर्तियों की प्रक्रिया का संबंधित महाविद्यालय की शाषी परिषद द्वारा पहले अनुमोदन कराया गया या नहीं? यदि हां तो संबंधित दस्तावेज उपलब्ध कराएं और यदि नहीं तो क्यों ना ये समस्त भर्तियां रद्द कर दी जाएं? उन्होंने यह भी पूछा है कि क्या यह सही है कि वित्त विभाग की जांच के चलते उक्त कर्मचारियों का परिवीक्षा काल समाप्त कर उन्हें नियमित कर दिया गया? यदि हां तो संबंधित नियमों की प्रति उपलब्ध कराएं? आॅडिट रिपोर्ट की पालना समेत अन्य मुद्दे भी उठाए गए हैं।
अनियमितनियुक्तियों की यह है बानगी : अनियमितनियुक्तियों की इन शिकायतों में तत्कालीन तकनीकी शिक्षा मंत्री रामकिशोर सैनी के निजी सचिव शिवपाल यादव को बिना योग्यता अनुभव के राजकीय महिला अभियांत्रिकी महाविद्यालय अजमेर में सहायक कुलसचिव के पद पर नियुक्ति दे दी गई, लेकिन नियुक्ति के बाद से ही उन्होंने महाविद्यालय में अपनी सेवाएं नहीं दी। शिवपाल के भाई कैलाश यादव लिपिक के पद पर और कैलाश यादव की प|ी संतोष कैशियर के पद पर राजकीय अभियांत्रिकी महाविद्यालय अजमेर में नौकरी पा गए। तत्कालीन प्राचार्य एम.एम.शर्मा के भाई की प|ी कविता शर्मा को सहायक कुलसचिव के पद पर राजकीय महिला अभियांत्रिकी महाविद्यालय अजमेर और बहनोई प्रहलाद शर्मा को कनिष्ठ लेखाकार के पद पर राजकीय अभियांत्रिकी महाविद्यालय अजमेर में नियुक्ति दे दी गई। तकनीकी शिक्षा विभाग के तत्कालीन संयुक्त सचिव आर.के.गुप्ता के पुत्र प्रेरित गुप्ता को भी वांछित योग्यता अनुभव नहीं हाेते हुए भी नौकरी लग गई। ऐसी ही शिकायतें झालावाड़ की भी रही। राजस्थान सरकार द्वारा पेश की गई आॅडिट रिपोर्ट पर वहां ताे कुछ कार्मिकों को सेवाओं से बर्खास्त कर दिया गया, लेकिन सरकार की आॅडिट रिपोर्ट में हुए खुलासे के बाद भी अजमेर में ऐसे कार्मिकों पर कोई कार्रवाई नहीं हुई।
hin_Deva bho_Deva hin_Deva hin_Deva hin_Deva